wannaphong/clean_thaiwikipedia huggingface dataset:
# ยุทธการไซ่ง่อน (พ.ศ. 2511)
ยุทธการไซ่ง่อนครั้งที่หนึ่ง เป็นส่วนหนึ่งของการรุกตรุษญวน ระหว่างสงครามเวียดนาม ยุทธการนี้เป็นการโจมตีจากหลายด้านของกองกำลังคอมมิวนิสต์ ซึ่งรวมไปถึงกองทัพเวียดนามเหนือและเวียดกง เพื่อโจมตีกรุงไซ่ง่อน เมืองหลวงของเวียดนามใต้

 ภูมิหลัง 
ในปี พ.ศ. 2511 ฝ่ายคอมมิวนิสต์เริ่มการรุกตรุษญวน ด้วยการโจมตีเวียดนามใต้จากทุกทาง ซึ่งส่วนใหญ่แล้วผู้ดำเนินการหลักคือกองโจรเวียดกงที่แทรกซึมเข้ามา

ไซง่อนเป็นเป้าหมายหลักของการรุก แต่การยึดกรุงโดยใช้กำลังทหารนั้นยังเป็นไปไม่ได้และไม่ใช่จุดประสงค์ของการรุกอยู่แล้ว ฝ่ายคอมมิวนิสต์มีเป้าหมายอยู่ด้วยกันหกเป้าหมายภายในเมืองหลวง โดยมอบหมายให้กองพันเวียดกงทำการโจมตีและยึดมา เป้าหมายประกอบไปด้วยกองบัญชาการกองทัพสาธารณรัฐเวียดนาม (ARVN), ทำเนียบอิสรภาพ (ทำเนียบประธานาธิบดีแห่งเวียดนามใต้), สถานทูตสหรัฐฯ ประจำกรุงไซ่ง่อน และฐานทัพอากาศเติ่นเซินเญิ้ต

 การรบ 
กองทัพเวียดนามเหนือ (NVA) และเวียดกงปล่อยทหาร 35 กองพันเข้าโจมตีกรุงไซ่ง่อนจากทุกด้าน ในขณะที่กองพันทหารช่างและกองกำลังท้องถิ่นทำหน้าที่โจมตีทำเนียบประธานาธิบดี, สถานีวิทยุแห่งชาติ, สถานทูตสหรัฐฯ และเป้าหมายสำคัญอื่นๆ

กองพลเวียดกงที่ห้าเข้าโจมตีฐานทัพทหารลองบินห์และเบียนฮัว กองพลเวียดนามเหนือที่เจ็ดเข้าโจมตีกองพลทหารราบที่หนึ่งของสหรัฐฯ และกองพลเวียดนามใต้ที่ห้าที่ไลแค กองพลเวียดกงที่เก้าโจมตีกองพลทหารราบที่ 25 ของสหรัฐฯ ที่ขูจี

 ผลที่ตามมา 
ในต้นเดือนกุมภาพันธ์ กองบัญชาการฝ่ายคอมมิวนิสต์ตระหนักดีว่าเป้าหมายทางทหารของตนไม่สำเร็จลุล่วงแม้แต่เป้าหมายเดียว พวกเขาจึงสั่งหยุดโจมตีฐานที่มั่นทุกแห่ง แต่การสู้รบยังมีอยู่ประปรายจนวันที่ 8 มีนาคม บางส่วนของเมืองได้รับความเสียหายอย่างหนักจากการสู้รบ โดยเฉพาะจากการโจมตีด้วยปืนใหญ่และการโจมตีทางอากาศของสหรัฐฯ เขตโชลองที่มีชาวจีนอาศัยอยู่มากได้รับความเสียหายเป็นพิเศษ เมื่อพลเรือนเป็นร้อยคนถูกสังหารจากการโจมตีตอบโต้ของฝ่ายอเมริกัน

การโจมตีไซ่ง่อนถูกถือว่าเป็นการรุกตรุษญวนที่ย่อขนาดลงมา เนื่องจากมียอดผู้เสียชีวิตสูงและฝ่ายคอมมิวนิสต์รุกเข้าโจมตีจากทุกทิศทาง นอกจากนี้ฐานทัพอเมริกันยังถูกโจมตีโดยตรงทั้งที่เบียนฮัว, ลองบินห์และเติ่นเซินเญิ้ต อาวุธหลักที่ฝ่ายคอมมิวนิสต์ใช้ในการโจมตีคือจรวดโซเวียตขนาด 122 มม. ที่มีระยะยิงประมาณ 11,000 เมตร

กองกำลังคอมมิวนิสต์สามารถยึดท่าอากาศยานเติ่นเซินเญิ้ตมาได้บางส่วน และทำการปิดสนามบินเป็นระยะเวลาหนึ่งในช่วงต้นเดือนพฤษภาคม ทำให้ทหารอเมริกันที่กำลังเดินมาทางเครื่องบิน ต้องลงจอดล่าช้าไปอย่างน้อยสองวัน เครื่องบินเหล่านั้นต้องรออยู่ที่โอคแลนด์, ฮาวาย, เกาะเวกและเกาะกวม 

ฐานที่มั่นทหารที่เบียนฮัวเป็นสถานที่ถ่ายเททหารอเมริกันไปยังส่วนต่างๆ ของประเทศ รวมไปถึงการส่งกำลังเข้าและออกนอกประเทศ เมื่อฐานที่มั่นถูกโจมตีด้วยจรวด ทหารสหรัฐฯ ที่เพิ่งเดินทางเข้ามาในประเทศเป็นเที่ยวแรกได้รับบาดเจ็บเป็นจำนวนมาก อาคาร 2-3 หลังได้รับความเสียหายโดยตรงจากจรวด
# รายพระนามและรายนามประมุขแห่งรัฐเฮติ
ประมุขแห่งรัฐเฮติ ตั้งแต่จุดเริ่มต้นของการปฏิวัติเฮติในปี 1791 เฮติได้รับเอกราชอย่างสมบูรณ์หลังมีการประกาศอิสรภาพในปี 1814

ระหว่าง 1806 ถึง 1820 เฮติถูกแบ่งระหว่างทางเหนือ รัฐเฮติ เปลี่ยนชื่อเป็น ราชอาณาจักรเฮติ ในปี 1811 และทางใต้ สาธารณรัฐเฮติ ระหว่างปี 1822 ถึง 1844 สาธารณรัฐเฮติ ที่รวมเป็นหนึ่งอีกครั้งได้ปกครองเกาะฮิสปานิโอลาทั้งหมดในช่วงการยึดครองซานโตโดมิงโกของชาวเฮติ
# หมู่เกาะฆวนเฟร์นันเดซ
หมู่เกาะฆวนเฟร์นันเดซ  เป็นหมู่เกาะร้างของประเทศชิลี เป็นสถานที่ท่องเที่ยวและตกปลาในมหาสมุทรแปซิฟิกตอนใต้ ตั้งอยู่นอกชายฝั่งประเทศชิลีราว 600 กิโลเมตร ประกอบด้วย 3 เกาะสำคัญคือ เกาะโรบินสันครูโซ เกาะอาเลฮันโดรเซลเคิร์ก และเกาะซานตากลารา เกาะเหล่านั้นเป็นที่รู้จักจากการที่อะเลกซานเดอร์ เซลเคิร์ก ได้ติดอยู่บนเกาะนี้นาน 4 ปี และเป็นแรงบันดาลใจให้แก่บทประพันธ์เรื่อง โรบินสัน ครูโซ เกาะมีพื้นที่ 181 ตร.กม. โดยเกาะโรบินสันครูโซรวมกับเกาะซานตากลารามีพื้นที่ 93 ตร.กม. และเกาะอาเลฮันโดรเซลเคิร์กมีพื้นที่ 33 ตร.กม. ด้านประชากรมีประชากร 633 คน (ทั้งหมดอยู่บนเกาะโรบินสันครูโซ) โดยมี 598 คน อาศัยอยู่ที่เมืองซานควนเบาติสตา บริเวณอ่าวคัมเบอร์แลนด์ ทางชายฝั่งทิศเหนือของเกาะ (ข้อมูลประชากร ปี ค.ศ. 2002)
# สะพานอกรยู
สะพานอกรยู [อก-รยู] (ฮันกึล: 옥류교, ฮันจา: 玉流橋) หรือ สะพานองนยู [อง-นยู] เป็น 1 ใน 6 ของสะพานข้ามแม่น้ำแทดงในกรุงเปียงยาง ประเทศเกาหลีเหนือ เริ่มสร้างตั้งแต่ ค.ศ. 1958 เปิดใช้งานเมื่อเดือนสิงหาคม ค.ศ. 1960 อยู่ระหว่างสะพานรังกราและสะพานแทดง เชื่อมต่อระหว่าง เขตชุง และ เขตแทดงกัง สถานที่สำคัญใกล้เคียงได้แก่ อกรยูวัน ร้านอาหารที่มีชื่อเสียง กับ หอคอยชูเช จุดชมวิว

 โครงสร้าง 
สะพานอกรยู ก่อสร้างด้วยวัสดุคอนกรีตอัดแรง ยาว 700 เมตร ยาว ช่วงละ 28.5 เมตร ถนนบนสะพานมีทั้งหมด 4 ช่องทางสำหรับรถยนต์
# วงศ์ปลาผีเสื้อกลางคืน
วงศ์ปลาผีเสื้อกลางคืน  เป็นวงศ์ของปลากระดูกแข็งทะเลวงศ์หนึ่ง ในอันดับปลาเหล็กใน (Gasterosteiformes) ใช้ชื่อวิทยาศาสตร์ว่า Pegasidae (/เพ-กา-ซิ-ดี/)

เป็นปลาขนาดเล็กมีความยาวเพียงไม่กี่เซนติเมตร มีลักษณะ คือ มีลำตัวเป็นเกราะแข็ง ครีบหางมีเกราะรูปวงแหวนต่อกัน เป็นข้อ ๆ ปากยื่นยาวออกไป ลำตัวแบนลง ครีบหูมีขนาดใหญ่แผ่ออกด้านข้างคล้ายปีกของผีเสื้อ ครีบท้องมีก้านแข็งหนึ่งคู่ ที่เหลือเป็นก้านครีบอ่อนที่พัฒนาไปคล้ายขาเดิน อันเป็นที่มาของชื่อเรียก

เป็นปลาที่หากินบนพื้นน้ำเป็นหลัก อาหารได้แก่ สัตว์น้ำขนาดเล็กที่อาศัยอยู่ตามพื้นทะเล ที่เป็นทรายหรือกรวดปนทราย ตามแนวหญ้าทะเล และบริเวณที่มีสาหร่ายขึ้นอยู่มาก โดยมักพรางตัวให้เข้ากับพื้นทรายและออกหากินในเวลากลางคืน

การจำแนก
พบทั้งหมด 5 ชนิด 2 สกุล ได้แก่จาก itis.gov 

สกุล Eurypegasus Bleeker, 1863
Eurypegasus draconis (Linnaeus, 1766) 
Eurypegasus papilio (Gilbert, 1905) 
สกุล Pegasus Linnaeus, 1758
Pegasus lancifer Kaup, 1861 
Pegasus laternarius Cuvier, 1816 
Pegasus volitans Linnaeus, 1758
# ปลาผีเสื้อกลางคืน
ปลาผีเสื้อกลางคืน  เป็นปลาทะเลปลากระดูกแข็งชนิดหนึ่ง ในวงศ์ปลาผีเสื้อกลางคืน (Pegasidae)

เป็นปลาขนาดเล็กขนาดโตเต็มที่ไม่เกิน 10 เซนติเมตร มีผิวลำตัวด้านบนมีลายรูปคล้ายตาข่ายสีน้ำตาลอ่อน จนถึงสีน้ำตาลเข้ม มีปากยาวและหางสั้น มีข้อหาง 8-9 ข้อ หรืออาจมากกว่าแต่พบได้น้อยมาก

มีพฤติกรรมมักอาศัยอยู่เป็นคู่บริเวณพื้นทะเลที่เป็นกรวดหิน หรือทรายปนโคลน โดยเฉพาะบริเวณแนวหญ้าทะเลและสาหร่ายทะเล หาอาหารกินได้แก่  สัตว์ที่อาศัยอยู่บริเวณพื้นทะเลขนาดเล็ก เช่น หนอนทะเล เคลื่อนที่ช้า ๆ โดยใช้ก้านครีบท้องที่พัฒนาไปคล้ายขา

พบกระจายพันธุ์กว้างขวางในทะเลและน้ำกร่อยเขตร้อนและเขตอบอุ่น ตั้งแต่ แอฟริกาใต้, มาดากัสการ์, ทะเลแดง, อินโด-แปซิฟิก, ทะเลญี่ปุ่น, ไมโครนีเซีย และน่านน้ำไทย
# รายชื่อโบราณสถานในจังหวัดลำปาง
แหล่งข้อมูลอื่น 

ลำปาง
หมวดหมู่:โบราณสถานในจังหวัดลำปาง
หมวดหมู่:รายชื่อเกี่ยวกับจังหวัดลำปาง
# รายชื่อโบราณสถานในจังหวัดมุกดาหาร
แหล่งข้อมูลอื่น 

มุกดาหาร
# รายชื่อโบราณสถานในจังหวัดมหาสารคาม
แหล่งข้อมูลอื่น 

มหาสารคาม
# รายชื่อโบราณสถานในจังหวัดกาฬสินธุ์
แหล่งข้อมูลอื่น 

กาฬสินธุ์
# รายชื่อโบราณสถานในจังหวัดยโสธร
แหล่งข้อมูลอื่น 

ยโสธร
หมวดหมู่:โบราณสถานในจังหวัดยโสธร
หมวดหมู่:รายชื่อเกี่ยวกับจังหวัดยโสธร
# พิธีศักดิ์สิทธิ์
ในศาสนาคริสต์ พิธีศักดิ์สิทธิ์ความล้ำค่าแห่งการนมัสการ 6  คือ พิธีกรรมที่เชื่อว่าพระเยซูทรงกำหนดไว้ให้คริสต์ศาสนิกชนนำไปปฏิบัติเพื่อเป็นการระลึกถึงและนมัสการพระเป็นเจ้า และจะได้มีส่วนร่วมในแผนการแห่งความรอด ชาวโรมันคาทอลิกเรียกพิธีศักดิ์สิทธิ์ว่า "ศีลศักดิ์สิทธิ์" มีอยู่ 7 ศีล แต่ชาวโปรเตสแตนต์ถือว่าพระเยซูทรงกำหนดไว้เพียง 2 พิธี คือ พิธีบัพติศมาและพิธีมหาสนิทศักดิ์สิทธิ์ 

 นิยามทั่วไป 
Concise Dictionary of Religion ของ Hexam ระบุว่า Sacrament คือ "พิธีกรรมที่พระเจ้าหรือเทพเจ้ามีส่วมร่วมกระทำ" แต่ในศาสนาคริสต์ คำนี้มีนัยะเฉพาะเจาะจงกว่านี้

"หนังสือคำสอนพระศาสนจักรคาทอลิก" นิยามศีลศักดิ์สิทธิ์ไว้ว่า "ศีลศักดิ์สิทธิ์เป็นเครื่องหมายทรงประสิทธิภาพของพระหรรษทาน ที่พระคริสตเจ้าทรงตั้งขึ้นและได้มอบแก่พระศาสนจักร ซึ่งโดยทางศีลศักดิ์สิทธิ์นี้ พระศาสนจักรก็ได้รับชีวิตพระ จารีตที่แลเห็นได้ ซึ่งเป็นส่วนประกอบของศีลศักดิ์สิทธิ์ แสดงและทำให้พระหรรษทานนั้นเป็นปัจจุบัน ศีลศักดิ์สิทธิ์ก่อให้เกิดผลในบรรดาผู้ซึ่งรับไว้โดยมีท่าทีที่เหมาะสม"หนังสือคำสอนพระศาสนจักร ภาค 2 ฝ่ายนิกายแองกลิคันระบุใน Book of Common Prayer ว่าพิธีศักดิ์สิทธิ์คือ "เครื่องหมายที่แสดงให้เห็นได้ถึงพระคุณฝ่ายจิตวิญญาณภายใน ซึ่งพระคริสต์ได้ทรงประทานแก่เราผู้ที่พระองค์ได้สถาปนาไว้เอง เพื่อเป็นวิธีการให้เราได้รับพระคุณนั้นและเป็นคำสัญญายืนยันพวกเรา"

นิกายโรมันคาทอลิกCatechism of the Catholic Church, 1113 อีสเทิร์นออร์ทอดอกซ์ และออเรียนทัลออร์ทอดอกซ์Sacramental Rites in the Coptic Orthodox ChurchThe Ethiopian Orthodox Tewahedo Church Faith and Order สอนว่าศีลศักดิ์สิทธิ์มี 7 ประการ คริสตจักรโมันคาทอลิกถือว่าศีลศักดิ์สิทธิ์นั้นหมายรวมถึงพระคริสต์และคริสตจักรด้วยCatechism of the Catholic Church, 774-780 นิกายแองกลิคันสอนว่า "พิธีศักดิ์สิทธิ์ที่พระคริสต์องค์พระผู้เป็นเจ้าของเราได้สถาปนาไว้ตามพระกิตติคุณคือพิธีบัพติศมาและพิธีมหาสนิท" และสอนว่า "อีกห้าพิธีกรรมที่มักเรียกกันว่าพิธีศักดิ์สิทธิ์ อันได้แก่ พิธียืนยันความเชื่อ พิธีสารภาพบาป พิธีสถาปนา พิธีสมรส และพิธีเจิมครั้งสุดท้ายนั้น ไม่ต้องนับว่าเป็นพิธีศักดิ์สิทธิ์แห่งพระกิตติคุณ":en:Thirty-Nine Articles, Article XXV

 นิกายโรมันคาทอลิก 

ศีลศักดิ์สิทธิ์ที่ได้รับการรับรองจากศาสนจักรคาทอลิกมีอยู่ 7 ศีล ดังต่อไปนี้คือ
 ศีลล้างบาป (Baptism) เป็นการล้างบาปกำเนิดและบาปทุกอย่างที่ติดตัวมาก่อนหน้านั้น เพื่อให้กลับไปเป็นบุตรของพระเจ้าและเป็นสมาชิกของคริสตจักร มีสิทธิและหน้าที่อย่างคริสตชนทุกประการ
 ศีลมหาสนิท (Eucharist) เป็นการแสดงความเป็นหนึ่งเดียวกันของเหล่าคริสตชนและความสนิทสัมพันธ์กับพระเจ้าผ่านการระลึกถึงการสิ้นพระชนม์และการคืนพระชนม์ของพระเยซู 
 ศีลอภัยบาป (Penance) เป็นการสารภาพความผิดและชดใช้โทษบาป เพื่อให้ตนได้กลับไปคืนดีกับพระเจ้าและคริสตจักร
 ศีลกำลัง (Confirmation) เป็นการเสริมสร้างการเติบโตฝ่ายจิตวิญญาณ ทำให้ได้รับพระพรเจ็ดประการของพระจิต และพร้อมที่จะอุทิศตนรับใช้คริสตจักร
 ศีลสมรส (Matrimony) เป็นการแสดงตนต่อพระเจ้าและคริสตจักรว่าทั้งสองจะใช้ชีวิตร่วมกันเป็นสามีภรรยาอย่างซื่อสัตย์
 ศีลเจิมคนไข้ (Anointing of the Sick) เป็นการช่วยให้ผู้ป่วยได้รับความรอด
 ศีลอนุกรม (Holy Orders) เป็นการบวชในคริสตจักรเพื่ออุทิศตนเป็นผู้รับใช้พระเจ้า ด้วยการอภิบาลปกครอง ทำให้ศักดิ์สิทธิ์ และอบรมสั่งสอนชุมชนคริสตชน
# กล้วยอีเห็น
กล้วยอีเห็น (Pierre ex Finet & Gagnep.) ชื่ออื่นๆ พีพวน (เลย อุดรธานี) เต็ม สมิตินันทน์ ชื่อพรรณไม้แห่งประเทศไทย  สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549 เป็นพืชที่พบได้เฉพาะภาคตะวันออกและภาคใต้ตามป่าดิบแล้งหรือตามริมห้วย เป็นไม้เลื้อยเนื้อแข็ง มีขนรูปดาวสีน้ำตาลปกคลุมหนาแน่น ใบเลี้ยงคู่ และเป็นพืชดอก

 ลักษณะทางพฤกษศาสตร์ 
กล้วยอีเห็น มีลักษณะเด่นคือ เป็นไม้เลื้อยเนื้อแข็ง มีขนรูปดาวสีน้ำตาลปกคลุมหนาแน่น ใบเลี้ยงคู่ และเป็นพืชดอก ใบเกิดเดี่ยวๆ เรียงสลับ รูปรีหรือรูปขอบขนาน ขนาดกว้าง 4-7.5 ซม. ยาว 8-16.5 ซม. ผิวใบมีขนปกคลุมเล็กน้อยโดยเฉพาะบริเวณเส้นใบ ดอกเกิดเดี่ยวๆ หรือออกเป็นกระจุกๆละ 2 ดอก ออกที่ปลายกิ่งหรือตรงข้ามใบ กลีบดอก 6 กลีบ สีขาวหรือสีเหลืองนวล รูปขอบขนาน ขนาดกว้าง 0.8-1.5 ซม. ยาว 1.3-2.5 ซม. เรียงเป็น 2 วงๆ ละ 3 กลีบ วงนอกใหญ่กว่าวงในเล็กน้อย มีขนสั้นนุ่มปกคลุม เส้นผ่าศูนย์กลางดอกบานประมาณ 2-4.5 ซม. ผลเป็นผลกลุ่ม ก้านช่อผลยาว 1-4.5 ซม. มีผลย่อย 7-5 ผล ผลย่อยรูปขอบขนานโค้องขึ้นยาว 4-7 ซม. ผิวผลขรุขระ ผลอ่อนสีเขียวเมื่อแก่สีเหลือง มี 7-8 เมล็ด ระยะเวลาออกดอกเริ่มตั้งแต่เดือนมกราคมจนถึงมิถุนายน ผลแก่หลังจากดอกบานประมาณ 5 เดือน

 การกระจายพันธุ์ 
กล้วยอีเห็น เป็นพืชที่พบได้เฉพาะภาคตะวันออกและภาคใต้ตามป่าดิบแล้งหรือตามริมห้วย
# รายชื่อโบราณสถานในจังหวัดตราด
แหล่งข้อมูลอื่น 

ตราด
หมวดหมู่:โบราณสถานในจังหวัดตราด
หมวดหมู่:รายชื่อเกี่ยวกับจังหวัดตราด
# พีรกร โพธิ์ประเสริฐ
พีรกร โพธิ์ประเสริฐ (ชื่อเดิม : ชวนภ โพธิ์ประเสริฐ)  
อดีตนักแสดงสังกัด สถานีโทรทัศน์สีกองทัพบกช่อง 7

ปัจจุบัน พีรกร โพธิ์ประเสริฐ หมดสัญญากับทางช่อง 7 แล้วหลังจากนั้นเซ็นสัญญากับทางช่อง 8 ปัจจุบันได้ออกจากวงการไปอยู่กับสามีชาวอิตาลี ซึ่งเข้าพิธีแต่งงานไปเมื่อวันที่ 19 กรกฎาคม พ.ศ.2565 ที่นครนิวยอร์ก ประเทศสหรัฐอเมริกา

การศึกษา 
 ระดับประถมศึกษา โรงเรียนแย้มวิทยาการ
 ระดับมัธยมศึกษา โรงเรียนโพธาวัฒนาเสนี
 ระดับปริญญาตรี คณะนิเทศศาสตร์ มหาวิทยาลัยรังสิต

 ผลงาน 
 ละครโทรทัศน์ 
 ในฐานะนักแสดง สถานีโทรทัศน์สีกองทัพบกช่อง 7 

|rowspan = "2" | 2553 ||align = "center"| ตะวันยอแสง ||align="center"| นพดล (เอี้ยง) 
|-
|align = "center"| วัยป่วนก๊วนล่าฝัน ||align="center"| ด้วง 
|-
|rowspan = "3" | 2554 ||align = "center"| เหนือมนุษย์  ||align="center"| ลูกกบ 
|-
|align = "center"| เสน่ห์บางกอก ||align="center"| ชิด 
|-
|align = "center"| วิวาห์...ฮาเฮ  ||align="center"| กึ๋น 
|-
|rowspan = "3" | 2556 ||align = "center"| ปิ่นรัก ||align="center"| เจ้ายง
|-
|align = "center"| คุณชายเลี้ยงหมู คุณหนูเลี้ยงแกะ ||align="center"| ผจญ
|-
|align = "center"| ยมบาลเจ้าขา  ตอน...ความทรงจำของชายชรา   ||align="center"| โชติ (รับเชิญ)
|-
|rowspan = "2" | 2557 ||align= "center"|  วัยมันพันธุ์อสูร  ||align="center"| เข้ม (รับเชิญ)
|-
|align= "center"| ลูกผู้ชายพันธุ์ดี ||align="center"| วัลลภ 
|-
|rowspan = "1" | 2558 ||align = "center"| นางชฎา ||align="center"| เอทีเอ็ม
|-
|rowspan = "4" | 2559 ||align="center"| ไฟรักเกมร้อน ||align="center"| กุ้ง กรกฎ 
|-
|align="center"| โนราห์ ||align="center"| สมภพ
|-
|align="center"| บัลลังก์หงส์ ||align="center"| พิทักษ์พงศ์ ลีลาวัฒนชัย (อาซื่อ) 
|-
|align="center"| ยมบาลเจ้าขา ปี 2 ||align="center"| ไมค์ (รับเชิญ)
|-
|rowspan = "3" | 2561 || align = "center"| ดอกหญ้าในพายุ ||align="center"| พันเลิศ 
|-
|align = "center"| พยัคฆา ||align="center"| หมอแทนคุณ 
|-
|align="center"| ซิ่นลายหงส์ ||align="center"| เจ้าศรีธารา
|-
|}

 ละครสั้น ชุด ฟ้ามีตา 
 2553 ตอน ใจดวงร้าว
 2553 ตอน กิมตุ้ย รับบท กิมตุ้ย
 2557 ตอน สุภาพสตรี

 พิธีกร 
 แซทโซน โซนมันวันเสาร์ ช่อง 7

 มิวสิกวิดีโอ 
 เพลง เธอคือความหมายของความคิดถึง -  เปาวลี พรพิมล (2556)
 เพลง ใกล้ไป ของ Friday
 เพลง ความพยายามอยู่ที่ไหน ของ เล้าโลม
 เพลง ละเลย ของ Infamous
 เพลง เกลียดเพลงรัก ของ แพนเค้ก

 โฆษณา 
 ดีแทค
 เลย์รสปลาหมึก
 เซ็นทรัล 60 ปี
 พิซซ่า
 Nivea
 พอนด์ส
 เด็นทีน
 กานิเยร์
 Honda
 Tropicana Twister
 ขนมโปเต้

 รางวัล 
 14 คนสุดท้ายของ Dutchie Boy 2008
 AIA Healthy Boy
# เบรชชา
เบรชชา  เป็นเมืองและเทศบาลในแคว้นลอมบาร์เดีย ทางตอนเหนือของประเทศอิตาลี ตั้งอยู่เชิงเขาแอลป์ มีประชากรราว 197,000 คน เป็นเมืองใหญ่เป็นอันดับ 2 ของแคว้นลอมบาร์เดีย รองจากเมืองหลวงของแคว้น เมืองมิลาน เมืองนี้เป็นเมืองโบราณของพวกเคลติก เป็นที่ตั้งของอาณานิคมโรมันเมื่อ 27 ปีก่อนคริสต์ศักราช และหลังจากการปกครองของโรมัน ถูกพวกกอททำลาย ต่อมาตกเป็นของแคว้นลอมบาร์ดีใน ค.ศ. 412 ได้รับอิสระระหว่าง ค.ศ. 936-1426 จนถูกชาวเวนิสเข้ายึดครองในคริสต์ศตวรรษที่ 15 และต่อมาฝรั่งเศสและออสเตรีย เข้ายึดครองตามลำดับ จนกระทั่งได้รวมเข้ากับอิตาลี ในปี ค.ศ. 1860

จิตรกรสมัยใหม่ที่สำคัญและสำคัญที่สุดในประวัติศาสตร์ของเบรสชาคือ Francesco Filippini ผู้ก่อตั้งกระแสศิลปะของ "Filippinismo " ซึ่งถือว่าลัทธิอิมเพรสชั่นนิสม์ของอิตาลีตรงกันข้ามกับอิมเพรสชันนิสม์ของฝรั่งเศส
# รายชื่อโบราณสถานในจังหวัดอำนาจเจริญ
แหล่งข้อมูลอื่น 

อำนาจเจริญ
# เกาะรึงรา
รึงรา (ฮันกึล: 릉라도, ฮันจา: 綾羅島) เป็นเกาะแห่งหนึ่งในเปียงยาง ประเทศเกาหลีเหนือ อยู่กลางแม่น้ำแทดง มีพื้นที่ 1.3 ตารางกิโลเมตร โดยมีสะพานชองกริวและสะพานรึงราข้ามผ่าน 

 สถานที่บนเกาะ 
 รังกรา เมย์ เดย์ สเตเดียม
# สะพานรึงรา
สะพานรึงรา  หรือสำเนียงเกาหลีใต้ว่า สะพานนึงนา  เป็นสะพานข้ามแม่น้ำแทดงแห่งหนึ่งในเปียงยาง ประเทศเกาหลีเหนือ อยู่ระหว่างสะพานอกรยู กับสะพานช็องนยู เชื่อมต่อระหว่างเขตโมรันบงกับเขตแทดงกัง ตัวสะพานทอดผ่านยังข้ามผ่านเกาะรึงราที่อยู่กลางแม่น้ำอีกด้วย ความยาวทั้งหมด 1,070 เมตร สร้างเสร็จเมื่อ พ.ศ. 2531 ภาพของสะพานนี้ปรากฏในธนบัตร 500 วอน เมื่อ พ.ศ. 2535
# เพียสิง จะเลินสิน
เพียสิง จะเลินสิน เกิดที่หลวงพระบางเมื่อ พ.ศ. 2441 เป็นผู้ทำหน้าที่เป็นหัวหน้าห้องเครื่องในพระราชวังหลวงพระบาง เป็นพระพี่เลี้ยงเจ้าสุวรรณภูมาและเจ้าสุวรรณวงศ์และได้ติดตามทั้งสองพระองค์ไปศึกษาที่มหาวิทยาลัยฮานอย ขณะที่ไปเรียนต่อในมหาวิทยาลัย นอกจากนั้นยังเป็นเจ้ากรมพิธีการประจำราชสำนัก เมื่อเพียสิงล้มป่วยลง เขาได้เขียนตำราอาหารลงในสมุดบันทึกไว้ 2 เล่ม หลังจากนั้นไม่นานก็ถึงแก่อนิจกรรมเมื่อ พ.ศ. 2510 หลังจากเพียสิงถึงแก่กรรม ภรรยาของเพียสิงนำสมุดบันทึกดังกล่าวมาให้มกุฎราชกุมาร และต่อมาพระองค์ได้มอบสำเนาให้อแลน เดวิดสัน เอกอัครราชทูตอังกฤษประจำราชอาณาจักรลาวเมื่อ พ.ศ. 2517 ต่อมาเดวิดสันนำตำราอาหารไปแปลเป็นภาษาอังกฤษและกลายเป็นตำราอาหารลาวที่แพร่หลายฉบับหนึ่ง
อ้างอิง
 เพียสิง จะเลินสิน. ตำรับอาหารพระราชวังหลวงพระบาง แปลโดย จินดา จำเริญ. พิมพ์ครั้งที่ 2. กทม. ผีเสื้อลาว. 2553. หน้า 21-22
หมวดหมู่:นักเขียนชาวลาว
หมวดหมู่:บุคคลจากหลวงพระบาง
# รายชื่อโบราณสถานในจังหวัดหนองบัวลำภู
แหล่งข้อมูลอื่น 

หนองบัวลำภู
หมวดหมู่:โบราณสถานในจังหวัดหนองบัวลำภู
หมวดหมู่:รายชื่อเกี่ยวกับจังหวัดหนองบัวลำภู
# อธิการอาราม
อธิการอารามประมวลกฎหมายพระศาสนจักร มาตรา 370  เป็นสมณศักดิ์สำหรับนักพรตที่เป็นอธิการของอาราม พบในหลายศาสนารวมทั้งศาสนาคริสต์ ถ้าเป็นนักพรตหญิงเรียกว่า อธิการิณีอาราม ส่วนอธิการอารามในศาสนาพุทธเรียกว่า "เจ้าอาวาส" หรือ "สมภาร"

ในภาษาอังกฤษใช้คำว่า abbot ซึ่งมาจากภาษาแอราเมอิก ܐܒܐ/אבא (อับบา) แปลว่า คุณพ่อ

 ที่มา 
คำว่า abbot มีต้นกำเนิดมาจากอารามในอียิปต์และซีเรีย และต่อมาได้แพร่ไปทั่วดินแดนเมดิเตอร์เรเนียน จนนำไปใช้ในหลายภาษาว่าหมายถึง อธิการอาราม ในตอนแรกใช้เป็นคำนำหน้าชื่อของนักพรตโดยทั่วไป แต่ต่อมากฎหมายศาสนจักรให้ใช้เรียกเฉพาะบาทหลวงที่เป็นอธิการ คำว่า abbot ยังเคยใช้กับบาทหลวงในหลาย ๆ ตำแหน่ง เช่น ในราชสำนักของราชอาณาจักรแฟรงก์ มีตำแหน่ง Abbas palatinus (อธิการพระราชวัง) และ Abbas castrensis (อธิการค่าย) ซึ่งเป็นอนุศาสนาจารย์ประจำราชสำนักในราชวงศ์เมรอแว็งเฌียงและราชวงศ์การอแล็งเฌียง และกองทัพบกตามลำดับ ปัจจุบันมักใช้ในคณะนักบวชอารามิกในศาสนาคริสต์ตะวันตก ซึ่งมีสมาชิกเป็นบาทหลวงด้วย

 ลำดับชั้นของอธิการอาราม 
ในคณะนักพรตบางกลุ่ม อธิการอารามจะมีหลายลำดับชั้นตามอำนาจหน้าที่ที่มากน้อยต่างกัน ส่วนหนึ่งเป็นผลมาจากการที่อารามบางแห่งมีสถานะเป็นอารามแม่ของอารามอื่น ๆ (ซึ่งนับเป็นอารามลูก) ในบางกรณีเป็นเพราะอารามอยู่ในสังกัดคณะนักบวชเดียวกัน ทำให้อธิการอารามที่ได้เป็นหัวหน้าคณะมีศักดิ์สูงกว่าอธิการอารามอื่น ๆ และบางคณะก็ถือว่าอารามหนึ่งเป็นอารามแม่ของอารามทั้งหมดที่สังกัดคณะนั้น
 อธิการอารามซันตาเซลโมแห่งอาเวนตีโน กรุงโรม มีตำแหน่งเป็นประธานสมาพันธ์อธิการอาราม (abbot primate) ซึ่งถือเป็นอธิการอาวุโสของคณะเบเนดิกติน
 ประธานาธิการอาราม (abbot president) คือประมุขของสหพันธ์อารามในคณะเบเนดิกตินหรือคณะซิสเตอร์เชียน
 อัคราธิการอาราม (archabbot) เป็นประมุขของอารามบางแห่งที่ถือเป็นอารามแม่ของอารามอื่น ๆ
# เนเวอร์เซย์ดาย!
เนเวอร์เซย์ดาย!  เป็นสตูดิโออัลบั้มที่ 8 ของวงเฮฟวีเมทัล อังกฤษ วงแบล็ก ซับบาธ วางขายในเดือน กันยายน 1978 อัลบั้มนี้เป็นอัลบั้มสุดท้ายที่ได้ร่วมงานกับ ออซซี ออสบอร์น จนกระทั่งมีการกลับมารวมตัวกันอีกครั้งในช่วงเดือน พฤศจิกายน 2011
รายชื่อเพลง
ทุกเพลงแต่งโดยสมาชิกของวง แบล็ก ซับบาธ

บุคลากร
วง
Ozzy Osbourne – ร้อง
Tony Iommi – กีตาร์ ,ร้องประสานเพลง "A Hard Road"
Geezer Butler – เบส , ร้องประสานเพลง "A Hard Road"
Bill Ward – กลอง ,ร้องเพลง "Swinging the Chain", ร้องประสานเพลง "A Hard Road"

แขกรับเชิญ
Don Airey – คีย์บอร์ด
John Elstar – เมาส์ออร์แกน
# สถานีรถไฟเปียงยาง
สถานีเปียงยาง  เป็นสถานีรถไฟกลางของเปียงยาง ประเทศเกาหลีเหนือInformation ตั้งอยู่ในย่านย็อกช็อน เขตชุง

 ข้อมูลหลัก 
สถานีแห่งนี้เป็นจุดเริ่มต้นของสายพย็องบูและสายพย็องอึย ซึ่งถูกปรับเปลี่ยนมาจากสายคย็องบูและคย็องอึยที่เคยใช้มาก่อนการแบ่งแยกเกาหลีเพื่อรองรับการย้ายเมืองหลวงจากโซลมายังเปียงยาง สายพย็องอึย วิ่งจากเปียงยางไปยังชินอึยจู ส่วนสายพย็องบูในทางทฤษฎีแล้วจะวิ่งผ่านโซลและไปสิ้นสุดที่ปูซาน แต่ในทางปฏิบัติ สายนี้จะไปสิ้นสุดที่แคซ็องเท่านั้น สถานีแห่งนี้ยังให้บริการโดยสายพย็องนัม ซึ่งวิ่งจากเปียงยางไปยังนัมโพ และสายพย็องด็อกที่วิ่งจากเปียงยางไปยังคูจัง

 การเชื่อมต่อ 
สถานีเปียงยางเป็นสถานีหลักในเกาหลีเหนือและเชื่อมต่อกับเมืองส่วนใหญ่ของประเทศ ได้แก่ ช็องจู ชินอึยจู นัมโพ ซารีว็อน แคซ็อง ว็อนซัน ฮัมฮึงและราซ็อน นอกจากเส้นทางภายในประเทศแล้ว รถไฟระหว่างประเทศยังเชื่อมต่อเปียงยางกับปักกิ่งของจีนสัปดาห์ละสี่ครั้ง (ใช้เวลา 24 ชั่วโมง) และตานตงของจีน ซึ่งตั้งอยู่บนฝั่งแม่น้ำยาลู่ที่อยู่ติดกัน รถไฟเชื่อมต่อเปียงยางกับมอสโกด้วยเช่นกัน แต่เนื่องจากความล่าช้าเรื้อรังจึงไม่อนุญาตให้ชาวต่างชาติใช้ ปัจจุบันยังไม่มีรถไฟตามกำหนดเวลาไปยังโซล (ห่างออกไปประมาณ) เนื่องจากการแบ่งแยกของทั้งสองเกาหลี

การเชื่อมต่อระบบขนส่งมวลชนท้องถิ่นสามารถทำได้ที่สถานีผ่านสถานีย็องกวังของรถไฟฟ้าใต้ดินเปียงยาง (สายช็อลลีมา),โดยรถรางเปียงยางสาย 1 และรถไฟฟ้าล้อยางเปียงยางสาย 1, 2 และ 10 โดยที่สถานีเปียงยางเป็นสถานีปลายทางของทั้งสามสาย

 โครงสร้าง 
สถานีเดิมสร้างขึ้นใน ค.ศ. 1920 โดยจักรวรรดิญี่ปุ่นซึ่งในขณะนั้นยึดครองเกาหลี รูปแบบสถาปัตยกรรมดั้งเดิมคล้ายกับสถานีโซลเดิมที่สร้างขึ้นในเวลาใกล้เคียงกัน โดยที่ทั้งสองเมืองเคยเชื่อมโยงถึงกัน ในช่วงสงครามเกาหลี โครงสร้างเดิมถูกทำลายและต่อมาถูกสร้างขึ้นใหม่ใน ค.ศ. 1958 ในรูปแบบสถาปัตยกรรมสังคมนิยม ปัจจุบันสถานีมีสามชั้นเหนือพื้นดินและมีชั้นใต้ดิน ชั้นพื้นดินมีเคาน์เตอร์จำหน่ายตั๋วสำหรับพนักงานรัฐบาลโดยเฉพาะ ที่ชั้นหนึ่งมีห้องรับรอง ห้องน้ำ เคาน์เตอร์จำหน่ายตั๋ว และทางเข้าสู่รถไฟ ที่ชั้นสองมีสำนักงานสำหรับพนักงาน และที่ชั้นสามเป็นสำนักงานของนายสถานี มีชานชาลาห้าแห่ง โดยชานชาลาหมายเลข 1 กว้างขวางที่สุด

 ระบบลำโพง 
ทุกวันตอน 06:00 น. เพลง "ท่านนายพลที่รัก ท่านอยู่ไหน?" จะถูกเปิดเล่นผ่านระบบลำโพงที่สถานี บางคนคิดว่าเพลงนี้อาจมีจุดประสงค์เพื่อใช้เป็นเสียงปลุกตอนเช้าสำหรับผู้อยู่อาศัยในท้องถิ่น

 แกลเลอรี
# เปตะห์ติกวา
เปตะห์ติกวา (;) เป็นเมืองในเขตกลางของประเทศอิสราเอล ตั้งอยู่ห่างจากกรุงเทลอาวีฟไปทางทิศตะวันออก 10.6 กม. จากข้อมูลประชากรปี ค.ศ. 2009 เมืองมีประชากร 209,600 คน โดยมีความหนาแน่นของประชากรราว 5,800 คนต่อ 1 ตร.กม.
# กัณฏิ
กัณฏิ  หรือ มหนุวระ  หรือ แคนดี  เป็นเมืองแห่งหนึ่งในประเทศศรีลังกา และเป็นเมืองที่ตั้งของวัดพระเขี้ยวแก้ว นอกจากนี้ ยังเป็นเมืองหลวงสุดท้ายของยุคกษัตริย์โบราณของศรีลังกา ตั้งอยู่ในท่ามกลางภูเขาในที่ราบสูงกัณฏิซึ่งครอบคลุมพื้นที่ปลูกพืชเขตร้อนโดยเฉพาะชา กัณฏิเป็นหนึ่งในเมืองที่มีจุดชมทิวทัศน์ที่ดีที่สุดในศรีลังกา เป็นทั้งเมืองการปกครองและศาสนา เป็นเมืองศูนย์กลางของจังหวัดกลางและอำเภอกัณฏิ เป็นเมืองมรดกโลกของยูเนสโกเมื่อ ค.ศ. 1988

 การปกครอง 
สภาเทศบาลกัณฏิ ปกครองเมืองกัณฏิ ก่อตั้งขึ้นภายใต้กฎหมายของเขตเทศบาลเมือง ค.ศ. 1865 สถาปนาขึ้นเมื่อ 20 มีนาคม ค.ศ. 1866 ศาลากลางกัณฏิ ก่อตั้งขึ้นในสถานที่ปัจจุบันที่รู้จักกันในชื่อ ดูนูวิลเล วาลาวเว ในปี ค.ศ. 1870

 ภูมิศาสตร์ 
 ภูมิประเทศ 
กัณฏิตั้งอยู่ภายในภูเขาและป่าหนาทึบของเกาะ เมืองที่ตั้งอยู่ในระหว่างเทือกเขาหลายลูก ทำให้เมืองอยู่ที่ระดับความสูง 500 เมตร จากระดับน้ำทะเล

 ภูมิอากาศ 

 ประชากร
# รักเธอไม่รู้ลืม
รักเธอไม่รู้ลืม  เป็นละครเกาหลีที่กำกับโดย ยูน ซอกโฮ ละครเรื่องนี้ออกอากาศทางสถานีโทรทัศน์ เคบีเอสเมื่อวันที่ 26 มีนาคม 2012 สำหรับในประเทศไทยได้ออกอากาศทางช่อง 7 สี เมื่อปี 2015 นำแสดงโดย จาง กึนซอก และ อิม ยุนอา แห่งวงเกิลส์เจเนอเรชัน

เนื้อเรื่อง
มันเป็นรักแรกพบเมื่อ ซอ อิน-ฮา (ชัง กึน-ซ็อก) และคิม ยุน-ฮี (อิม ยุน-อา) พบกันในฐานะนักศึกษามหาวิทยาลัยที่แสนจะขี้อายในยุค 70 ต้องใช้เวลากว่าทั้งคู่จะระบายความรู้สึกออกมาในที่สุด แต่สถานการณ์ที่อยู่นอกเหนือการควบคุมก็ส่งพวกเขาไปสู่เส้นทางที่แตกต่างกัน ใน ค.ศ. 2012 อิน-ฮา (ช็อง จิน-ย็อง) ในวัยกลางคนกำลังมีชีวิตแต่งงานที่ไม่มีความสุขกับ แพ็ก ฮเย-จ็อง ซึ่งเป็น 1 ในอดีตเพื่อนสนิทของยุน-ฮี เขาไม่เคยลืมรักครั้งแรกได้เลย และหลังจากหย่ากับฮเย-จ็อง เขาก็ได้พบกับยุน-ฮี (อี มี-ซุก) ซึ่งเป็นม่ายหลังจากผ่านไปหลายปี ทั้งสองคืนดีกันและตั้งหน้าตั้งตารอที่จะชดเชยเวลาที่เสียไป

นักแสดง
นักแสดงหลัก
 จาง กึนซอก แสดงเป็น ซอ อึนฮา ในยุค 1970 และ ซอ จุน ในยุคปัจจุบัน (2012)
 อิม ยุนอา แสดงเป็น คิม ยูนฮี ในยุค 1970 และ จอง ฮานา ในยุคปัจจุบัน (2012)
 คิม ซิฮู แสดงเป็น ลี ดองวูค ในยุค 1970 และ ลี ซอนโฮ ในยุคปัจจุบัน (2012)
1970
 ซน อึนซอ แสดงเป็น แบก ฮเย จอง เพื่อนของ ยูนฮี
 ฮวาง โบรา แสดงเป็น นา อิน ซอก
 ซอ อิน-กุก แสดงเป็น คิม ชางโม
2012
 คิม ยอง ควาง แสดงเป็น ฮัน แทซอง
 จอง จินยอง แสดงเป็น วัยกลางคนของซอ อึนฮา (พ่อของ ซอ จุน ในปี 2012)
 ลี มิ ซอก แสดงเป็น วัยกลางคนของคิม ยูนฮี (แม่ของ ฮานา ในปี 2012)
 โอ ซึง ยูน แสดงเป็น ซอซู
 พาร์ค ซิ ยอง แสดงเป็น ลี มิโฮ
 ลี ซางโฮ แสดงเป็น จางซู
 ชิน จิโฮ แสดงเป็น อินซอง
 ควอน อินฮา แสดงเป็น ลี ดงวูค ในปี 2012
 ยู ฮเย ริ แสดงเป็น แบก ฮเย จอง ในปี 2012
 Park Ji Il แสดงเป็น คิม ซางโม ในปี 2012

เพลง

การเลือกนักแสดง
จาง กึนซอก และอิม ยุนอา ถูกนำแสดงคู่กันเป็นครั้งแรกกับผู้กำกับ ยูน ซอก โฮ โดยระบุว่าทั้งสองเหมาะสมที่จะแสดงร่วมกันโดยที่จะถ่ายทอดตามแนวความคิดของเขาได้เป็นอย่างดี

ความนิยม
ตอนวันที่ออกอากาศคะแนน TNmS TNmS Multimedia Ratings Page คะแนน AGB AGB Nielsen Media Research Ratings Page  สวนแบ่งผู้ชมโดยเฉลี่ยทั้งประเทศบริเวณโซลทั้งประเทศบริเวณโซล 1 มีนาคม 26, 2012 12.2% 15.8% 11.6% 12,6% 2 มีนาคม 27, 2012 12.0% 17.2% 10.4 11.2% 3 เมษายน 2, 2012  9.6% 18.0% 8.9% 9.8% 4 เมษายน 3, 2012 10.6% 16.6% 10,6% 12,6% 5 เมษายน 9, 2012 10.4% 17.6% 10.8% 11.6% 6 เมษายน 10, 2012 13.0% 16.2% 11.8% 14.2% 7 เมษายน 16, 2012 11.0% 17.8% 10.0% 11.0% 8 เมษายน 17, 2012 12.0% 16.4% 12.8% 14.6% 9 เมษายน 23, 2012 9.4% 17.8% 10.4% 11.8% 10 เมษายน 24, 2012 10.0% 14.8% 11.5% 12.8% 11 เมษายน 30, 2012 9.4% 15.4% 11.2% 12.4% 12พฤษภาคม 1, 2012 8.6% 14.6% 10.4% 11.6% 13 พฤษภาคม  7, 2012 8,0% 16.4% 10.2% 11% 14 พฤษภาคม  8, 2012 9,6% 14.0% 11.8% 12.0% 15 พฤษภาคม  14, 2012 9.6%18.0% 12.0% 14.4% 16 พฤษภาคม  15, 2012 8.,4% 15.0% 10.4% 12.0% 17 พฤษภาคม  21, 2012 9.7% 16.2% 11.6% 12.0% 18 พฤษภาคม  22, 2012 9.4% 14.4% 10.0% 10.0% 19 พฤษภาคม  28, 2012 11.5% 17.6% 10.3% 12.4% 20 พฤษภาคม  29, 2012 11.2% 15% 11.8% 13.6%

ซีรีส์ชุดนี้นับว่าได้รับความนิยม (เรตติง) ไม่สูงมากเมื่อเทียบกับซีรีส์ชุดอื่นที่ออกอากาศในเวลาเดียวกัน โดยในตอนแรกที่ออกอากาศก็แพ้ Fashion King ของเอสบีเอส ที่มี ควอน ยูริ หนึ่งในสมาชิกเกิลส์เจเนอเรชันแสดงด้วย
# เมษายน พ.ศ. 2555
เมษายน พ.ศ. 2555 เป็นเดือนที่ 4 ของปี พ.ศ. 2555 วันแรกของเดือนเป็นวันอาทิตย์ วันสุดท้ายของเดือนเป็นวันจันทร์

 สถานีย่อย:เหตุการณ์ปัจจุบัน
# ทร็อลเฮ็ตตัน
ทร็อลเฮ็ตตัน  เป็นเมืองในประเทศสวีเดน บนฝั่งแม่น้ำเยอตา ใกล้ทะเลสาบแวเนิร์น เมืองมีประชากร 46,457 คน ในปี ค.ศ. 2010 เมืองตั้งอยู่ทางทิศเหนือของกอเทนเบิร์ก 75 กม.
# รายชื่อโบราณสถานในจังหวัดนครนายก
แหล่งข้อมูลอื่น 

นครนายก
หมวดหมู่:โบราณสถานในจังหวัดนครนายก
หมวดหมู่:รายชื่อเกี่ยวกับจังหวัดนครนายก